59-Cýрат Альхьашр /Д1агулбар/
/Мадинатахь доьссина , 24 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу .

1.Аллах1 /вазварца Шéца ца дόг1учух/ ц1анво стигланашкахь а , лаьттахь а мел долчо . Иза сийлахь верг , хьéкъалалла дерг /говза верг/ ву . 
2.Иза ву , шайн х1усамашкара /Таврат/ жайнан ох1лунах шаьш керстаналла динарш хьалхарчу /лаьхкина/ д1агулбарна Шá áрабаьхнарг . Шуна /муъма-нах/ ца моьттура уьш áрабоьвра бу , ткъа цáрна /жугташна/ моьттура баккъаллá а шайн /нуьцкъалчу/ б1аьвнаша шаьш Аллах1ах лардийра ду . /амма/ Аллах1 веара /1áзапца/ цáрна дагахь дόцучухула , Цό тесира цéран дегнашчу /боккха/ кхéрам /1áдор/ . Шайн ц1éнош шайн куьйгá а , муъма-нéхан куьйгá а дόхайόра цáра . Ойла йé /оцу белха/ х1ай хьéкъалан дай ! 
3.Аллах1а цáрна махках бáхар ца яздинéхьара , цáрна дуьнéнахь /кхи/ 1áзап дина хир ма дара Цό . /ткъа/ Цáрна эхартахь /жоьжахатин/ ц1еран 1áзап /хир/ ду . 
4.И /махках бáхар/ , баккъаллá а цáра Аллах1анá а , Цуьнан элчаннá а хáрцό /шалхо/ ярна дара . Ткъа шá Аллах1ана харцо йийриг /милла велахь/ , баккъаллá а Аллах1 /цуна/ та1зар ч1όг1а /дийр/ долуш ву .
5.Аш хурман диттах хáдийнарг , йа аш /ца хáдош/ шен όрамаш т1ехь цуьнах дитинарг а , Аллах1ан пурбанца /бакъонца/ ду , /шалхо йина/ пéсакх-нах сийсазбархьама /холчу х1итторхьама/ . 
6.Аллах1а Шен элчанна х1онс юхаерзийра цаьргара , Аш ца лаьхкира /хаьхкира/ и юхаерзайарехь дой а , эмкалш а . Делахь а , Аллах1а /кхéрамца/ т1етосу Шен элчанаш Шéна луъучуна . Аллах1 массό а х1уманна т1ехь ницкъ кхόчуш ву . 
7.Аллах1а ярташин бáхархошкара Шен элчанна юхаерзийна х1онс - и Аллах1анá а , Цуьни элчаннá а , /элчан/ гергарчаьрнá а , байшнá а , мисканашнá а , нéкъахόчуннá а /дáкъа долуш/ ю . И ца хилийтархьама тарόйолчаьрна юкъахь д1асхьакхоссар /кар-кара эцар/. Элчано шайга кховдийнарг т1елáца , ткъа цо шайна ца магийнарг /геннахь/ дита . Аллах1ах кхéралуш ! Баккъалла а Аллах1 та1зар ч1όг1а долуш ву /шуна/ . 
8.Иштта /х1онсах дáкъа ду/ , /шайн/ мохк битинчу пéкъаршнá а , шайн х1усамашкарá а , шайн бáхамашкарá а шаьш áрабаьхна болчу , Аллах1ера комаьршаллá а , /Иза/ рéзахилар а лоьхуш . Шаьш Аллах1 /Цуьнан дин/ а , Цуьнан элчá а /г1áзόтехь/ тόлош . Уьш бу уьш бакълуьйраш .
9.Цáрел хьалха /Мадийнатахь шайн/ керт хилларш а , /дéзарца/ имдиллинарш а , /шайн дикаллийна/ цáрна вéза махках /Макках/ ваьлла шайна т1евеанарг , царна /ансáрашна/ ца карайо шайн кийрахь цáрна /мух1ажаршна х1онсах/ кхьачначуьнга хьашто , цáра /бухарчáра/ тόлабо /дуьненан даьхненгахь/ уьш /т1ебаьхкинарш/ шайн дог1машал а , шайгахь /даьхненга/ хьаштό хиллехь а .
Шен дéг1ан сутаралла ларйинарг /эшийнарг милла велахь/ , уьш бу уьш тоьлларш /дéкъал хилларш/ . 
10.Шаьш цáрел т1аьхьа /дуьненчу/ баьхкинарш , цáра όлу : « Х1ай тхан Дéла ! Гечдéхьа тхунá а , ийманца шаьш тхоьл а хьалха боьвллачу тхан вежаршнá а .  Ма éхьа тхан дегнашчохь имдиллинчаьрга хьаг1-гáмό . Х1ай тхан Дéла ! Баккъаллá а Хьо ву-кх /тхоьх/ дог-лозуш /къахéташ/ , къинхéтам беш верг . 
11.Хьýна ца гира мунепикъалла динарш - жайнан ох1лунах шаьш керстаналла динчу шайн вежаршка - шаьш όлуш : « /Дéлόра/ Шу /шайн х1усамашкара/ áрадáхахь , тхо довланé а девра ма ду шоьца áра , тхо цхьаненнá а муьт1ахь хир ма дац шу сийсаз дарехь цкъá а . Ткъа шоьца цхьамма т1ом бахь , όха шуна г1о дийра ма ду » . Аллах1а тоьшалла ма до , баккъалла а уьш харцлуьйш хиларца . 
12./Дéлόра/ Уьш /керстанаш/ áрабáхаь , уьш /мýнéпикъаш/ цáьрца áрабевра ма бац . /Дéлόра/ Цаьрца /керстанашца/ цхьамма т1ом бахь , цáра /мунéпикъаша/ цаьрна г1о дийра ма дац . /Дéлόра/ Цáра цаьрна /т1ехиттина/ г1о дичá а , /шайн/ баккъаш берзийна бовдур ма бара уьш , т1аккха цаьрна г1о хир ма дáцара . 
13./Дéлόра/ Аллах1ал а шоьх кхéрар ч1όг1а ма ду цéран /мунепикъийн/ дегнашкахь . Иза баккъаллá а уьш ца кхéташ къáм /нах/  хиларна ду . 
14./к1иллό хиларна/ Шоьца /áренца/ гуламехь т1ом ца бо цáра /жуьгташа/ , ч1аг1йинчу ярташкаш , йа керташна т1éхьáра бен . Шайна юкъара мостаг1алла /дов/ ч1όг1а ду цéран . Гуламехь /цхьаъ болуш /санна/ хéта хьýна уьш , амма цéран дегнаш дéкъаделла ду . Иза баккъалла а уьш хьéкъал дόцуш хиларна ду . 
15./цéран масал/ Гергарчу /уллорчу/ хéнахь шайл хьалха хиллачéран масалха тера ду , /дуьненахь/ шайн белхан /бéкхаман/ бáла 1аьвшира цáра , /иштта/ цаьрна /эхартахь/ лазош /1овжош/ долу 1áзап /хир/ ду . 
16./иштта цéран масал/ Шайт1ан масалха тера ду .Цό адаме элира : « Керстаналла де !». Ткъа цо /и/ керстаналла динчу хéна , цό /харцлуьйш/ элира : « Баккъаллá а со ц1ена ду хьоьх /ахь динчух/ , баккъаллá а со кхоьру Аллах1ах - 1áламийн Дéлах » . 
17.Цу шиннан чаккхé /т1аьхьé/ яра , баккъалла а и шиъ жоьжахатахь хилар , оцу чохь шаьш гуттар лаьттара долуш , и бу зуламхойн бéкхам . 
18.Х1ай шаьш /Дéлах/ тешнарш ! Аллах1ах кхéралуш ! /х1όра/ Дег1 /са/ хьажийла шá х1ун кечдина кхáненна /къемат денна/. Аллах1ах кхéралуш , баккъаллá а Аллах1 аш дийриг хууш ву /шуна/ . 
19.Шу ма хилалуш , шаьш Аллах1 /хьахо/ вицвина , таккха шайн дог1маш /дикачух/ Цό дицдиначáрех тера . Уьш бу уьш пéсакх-нáх .
20./даржехь/ Цхьатерра бац жоьжахатин дай а , ялсаманин дай а . Ялсаманин дай - уьш бу тоьлларш /дéкъала хилларш/ . 
21.Óха х1ара къуръáн /адаманна санна цхьана/ лόма т1е доссийнéхьара , хьýна и /лам/ гур ма бара Аллах1ах кхéрарна шá хьастабелла , лилхина /áтабелла/ . И масалш Óха адамашна дáладо цаьрга ойла йайтархьама . 
22.Иза Аллах1 ву , кхин дéла вац Изá бен , /Шá/ къайлах дерг а , гуш дерг а Хууш волу . Иза къинхéтамé , къинхéтам беш а ву . 
23.Иза Аллах1 ву , кхин дéла вац Изá бен , /Шá/ όлалла дерг , ц1ена /беркатé/ верг , мáшаре /кхáчаме/ верг , тéшам лург , тидамé верг , сийлахь верг , веза верг , воккха верг волу . Ц1ена ву-кх Аллах1 , цáра /Шéна/ вечу дéкъахόчух . 
24.Иза Аллах1 ву , /Шá дериггé а/ кхуллуш верг , юкъадоккхуш верг , куц /васт/ луш верг волу , хаза ц1ераш ю Цуьнан . Иза ц1анво /хеставо/ стиглашкахь а , лаьттахь а мел долчо . Иза сийлахь , хьéкъалалла долуш ву . 

27.04.2010